2 ISIGIDIMI SAMAXOSA, OCTOBER 1, 1877.

mele ukuze abone indawo apo apele kona. Ngokuhlwa wagoduka waxela ukuba inca awabeyi nqamle wafika imile nje ngakuqala Yati indoda “ingatinina ukwenzeka into enjalo? Ubunqena akusebenzanga, ngoku uza kundixelela ubuxoki. Suka apa pambi kwam, ndiya kukubeta.”

Ngemini elandelayo yesitatu waya emse- benzini wake, waya ngentliziyo edanileyo embi, ecinga amazwi atetwe yindoda yake. Wafika kulondawo wayi fumana imilile inca. Ezo zinti waye zifake emhlabeni zaziseko kodwa zona, kungabonakali ukuba uke wasebenza. Wamangaliswa kakulu. Wati ngentliziyo “ Andisayi kuyinqamla inca, kodwa ndiya kusuke ndilime yonke into kunye nomhlaba.” Waqala ke. Yafika intaka yahlala kwezi zinti abezi gxumekile. Yati, “citi, citi, ngubani lo ulima kulomhlaba ka bawo? Gaba ncotuka ; mpini yapuka; sisinde buyela endaweni yako! ” Kwenzeka konke oko.

Umfazi wagoduka waya kuxelela indoda yake into eyenzekileyo yenziwe yintaka. Bati benza iq'inga. Bemba umnxuma omkulu onzulu emhlabeni, bawu gquma ngezinti nange nca. Yazifihla indoda emnxunyeni, yavelisa isandla esinye. Wati umfazi yena waqala ukulima umhlaba kanjalo. Yafika ke intaka yahlala esandleni sendoda, yaqala yenza imilozana imane incokola apa. Yati “ Ngu mhlaba ka bawo lo uwumbayo. Uwumbela nina lomhlaba ka bawo? Gaba yapuka ube zimvumvana ezincinane, zisinde buyelani ezi ndaweni zenu.” Kwenzeka oko. Yati indoda yayibuyisa iminwe yayo yayi bamba intaka. Yapuma ke kulondawo yayi zimele kuyo. Yati kwi ntaka, “ wena umane uwonakalisa umsebenzi wale ntsimi, ilanga ligqibelise, akusayi kuze ulibone. Intloko yako ndiya kuyi nqumlangale ntshe- ngeca! ”

Yati intaka kuye, “ andintaka ifanele ukubulawa. Ndiyi ntaka enokwenza amasi.” Yati indoda, “ kaundenzele ke.” Yawenza amasi esandleni sake. Yawasela indoda aye mnandi lomasi. Yati indoda, “kaupinde wenze amanye kwakona ntaka yam.” Yawenza intaka. Indoda yamtuma umfazi lowo yati hamba uye kutabata itunga. Wati akufika nalo intaka yali zalisa nga- masi.

Yakoliseka kakulu indoda leyo. Yati, “le ntaka intle yam iyayi gqita nenkomo.” Wemka nayo wayisa endlwini wayifaka empandeni. Wati emva koko ngawo onke amaxesha avuke nokuba kusebusuku ati mayenze amasi. Ebe selwa nguye nomfazi wake. Bati bona abantwana bati qo basela awomti. Amagama abantwana abengo *Gingci.* owama zibulo unyana, no *Lonci,* umninawe wake, no *Dumangashe,* udade wabo. Yati

lendoda yatyeba kakulu, Iwada nolusulwayo  
Iwaguda. Yati intombazana kumnakwayo  
u-Gingci “kuteni lento ubawo asuke atye-  
be kangaka tina sihlale sinqinile?” Wa-  
pendula wati “ Andazi. Mhlayimbi utya  
nasebusuku.” Bati ke benza iq'inga bati  
masibaluse. Bambona evuka pakati kobu-  
suku. Waya kula mpanda mkulu wasusa  
isitebe abe gqume ngaso. Wati “yenza  
amasi, ntaka yam.” Wasela kunene. Wa-  
buya wapinda wati, “ yenza amasi, ntaka  
yam,” wasela wada wahluta kakulu. Wa-  
buya waya kulala kanjalo.

Kwati ngemini elandelayo umfazi waya ku-  
sebenza entsimini, yati indoda yatyelela ezi-  
hlotyeni zayo. Abantwana basala ekaya  
bona, kodwa abahlala endlwini. Wati uyise  
wabo waluvala ucango walu qinisa, wati ze-  
bangangeni nokuba kungayipina indlela, ade  
abuye kulo ndawo wayeye kuyo. Wati u-  
Gingci “namhlanje siya kusela lamasi  
atyebisa ubawo, la amenza ukuba agude,  
asisayi kusela amasi omhlontlo namhlanje.’’  
Yati intombazana, “ okwesiqu sam, nam  
nditi masisele kulamasi ka bawo namhlanje.”

Bangena ke endlwini. U-Gingci wasisusa  
isitebe pezu kwembiza, wati kwi ntaka,  
“ntaka ka bawo, ndenzele amasi.” Yati  
intaka, “ ukuba ndiyi ntaka ka yihlo ndibeke  
ngaseziko, ukuze ndikwenzele amasi.” Ya-  
kwenza inkwenkwe oko. Intaka yenza intwa-  
na yancinane yamasi. Yasela inkwenkwe,  
yati “ ntaka ka bawo, yenza amasi kanjalo.”  
Yati intaka, “ ukuba ndiyi ntaka ka yihlo  
ndibeke ngase mnyango, ndiya kukwenzela  
amasi.” Yakwenza konke oko inkwenkwe.  
Yati intaka yenza intwana yancinane yamasi,  
asel wa yinkwenkwe lawo. Yati intombazana,  
“ntaka ka bawo, ndenzele amasi.” Yati  
intaka, “ ukuba ndiyi ntaka ka yihlo ndi-  
beke elangeni, ukuze ndikwenzele amasi.”  
Yakwenza oko intombazana. Yati intaka

yazalisa ingqayi ngamasi.

Yati ke emva koku :—

Weza, weza Uso-Dumangashe.

Weza ndingamboni.

Wandisola kakubi.

Intyewana zihlangene.

U-Gingci wakulo Lonci.

Umkomanzi awu welwa,

Uwelwa zinkonjane

Ezimapiko made.

Yati yakuyi gqiba ingoma yayo yesuka ya-  
pakamisa amapiko ayo yemka. Kodwa into-  
mbazana yayi sasela amasi.

Bayibiza abantwana, bati, “ buyantaka ka  
bawo,” ayizange ivume ukubuya. Bati, “ siya  
kubulawa namhlanje.” Bayilandela intaka.  
Bafika emtini apo kwakuko intaka ezininzi.  
Inkwenkwe yabamba enye, yati kuyo “ ntaka  
ka bawo, yenza amasi.” Yasuka yopa igazi.  
Bati “asiyiyo intaka ka bawo.” Yati le

. Gantshi!

Gantshi!

Gantshi!

Gantshi!

Gantshi!  
Gantshi!  
Gantshi!

Gantshi!

ntaka yopa kakulu ; lada labaleka laxelisa umlambo. Yayiyeka ke inkwenkwe ya baleka yemka. Bati abantwana bangenwa luloyiko. Bate ngokwabo, “ukuba ubawo usifumene uyakusi bulala namhlanje.”

Ngokuhlwa yabuya indoda. Yati ise- kude yabona ukuba umnyango ubuvuliwe. Yati “ bendinga valanga ngolwa hlobo.” Wababiza abantwana bake, kwasabela u- Lonci yedwa. Wabuza abanye. Wati u-Lonci “ beudiye emlanjeni ndiyekusela, ndifike bengaseko sebemkile.” Wabafuna, intombazana wayi fumana iziqusheke elutu- ntwini inkwenkwe wayi fumana ite nca nge litye. Wati kwangeloxesha wabuza intaka yake. Banyanzeleka ukuba bamxelele inyaniso.

Yati ke indoda yatabata intambo yaba xoma abo bantwana bobabini emtini owawupezu komlambo. Wemka, wabashiya kona apo. Unina wabo wambongoza uyise wabo esiti maba kululwe, ayavuma indoda. Wati akumka inkwenkwe yalinga ukuzisindisa. Yenyuka ngentambo, yabambelela emtini yenyuka yakulula intambo eyayi bope udade wayo. Bati emva koko benyuka ngomti, bahambela pambili bemka emzini wakowabo. Balala kwada kwaka tatu endleleni.

Bafika kulityekazi elikulu. Yati inkwe- nkwe, “asina bawo no ma, litye yiba yindlu yetu.” Ilitye lavuleka, bangena pakati. Emva koko bahlala kona kulondawo. Ukutya bebe kufumana ngokuti baye kuzingela inyamakazi,—bezi zingelwa yinkwenkwe.

Bati bakuba behleli kona ixesha elide kulondawo yakula intombazana yankulu, Kulondawo kwakungeko bantu. Kwati ngenye imini kweza intaka ipete umntwana yamshiya kona ngase ndlwini yabo. Yati intaka, “ndenjenjalo kubo bonke abantu.” Kwati emva koko kweza ingwenya kulondawo. Inkwenkwe yayiza kuyi bulala, kodwa yati “ ndiyi ngwenya, andibulawa, ndingumhlobo wako.” Yati ke inkwenkwe yahamba ne ngwenya baya endlwini ye ngwenya pantsi kwamanzi esizibeni.

Ingwenya yayi nenkomo ezininzi, nama zimba. Yati lenkwenkwe yapiwa imazi ze- nkomo zali shumi nengobozi ezilishumi zoku- tya. Yati okunye ingwenya enkwenkweni “ uze utumele udade wenu uze kumendisa kum.” Inkwenkwe yaka ubuhlanti boku gcina inkomo zayo, wati udade wayo walima intsimi, walima amazimba. Ingwenya yatumela ezinye inkomo. Inkwenkwe yenza ubuhlanti obukulu kunene, bazala zinkomo. Kwati kweza intaka yeza kwalusa lenkwe- nkwe. Yati intaka “udade wenu uligqibile isiko, ke wena, nawe bekufanele ukuba ungene ebudodeni.”

Ingwenya yendisela enye intombi yayo endodeni. Wati lamntu uyi nkazana waya